Bjarne Rise

Bjarne Rise (født 18. juni 1904 i Minneapolis, USA, død 30. september 1984 i Oslo) var en norsk maler. 


== Biografi ==


=== Bakgrunn ===
Bjarne Rise var født i Minneapolis, USA av norske foreldre. Da han var fem år gammel, flyttet familien tilbake til hjembygda Oppdal hvor han hadde sin oppvekst. Høsten 1925 flyttet han til Oslo hvor han først gikk på Kunst- og Håndverkskolen. Etter det studerte han ved Statens kunstakademi først i 1927 og i 1932/33 med Axel Revold senere, i 1935/36 med Georg Jacobsen. Han var også en tid, etter avsluttet studium ved Kunstakademiet, elev hos Aksel Jørgensen ved Kunstakademiet i København


=== Stil ===
Kunstneren Bjarne Rise regnes som Norges første surrealist. Periodevis dyrket han abstraksjonen men stort sett har hans kunst figurativ karakter. Både landskap, figurbilder og stilleben uttrykker en myk lyrisk følelse gjennom en lys koloritt og en bevisst konstruktiv oppbygging noe som viser påvirkningen fra Georg Jacobsen. Han var også påvirket av den danske maleren Vilhelm Bjerke Petersen.


=== Arbeider ===
Rise er best kjent for sine altertavler og trerelieffer bl.a. altertavlene i Follafoss kirke, (1955), Fagerhaug kirke, (1960) og Ringkollkapellet, 1981), og kalkmalerier i Glomfjord kirke, 1957). I tillegg til malerier og trerelieffer arbeidet han med billedtepper. Nasjonalmuseet/Nasjonalgalleriet i Oslo eier et trerelieff og 8 malerier av ham. I 1955 utga han en bok om kunstneren Jean Heiberg.


== Verker (utvalg) ==


=== Offentlige bygninger (utsmykning) ===
«Veronika-duk», Altertavle i Gamvik kirke (billedvev)
«Kristus og de tre apostlene» Altertavle i Follafoss kirke.
«Fem kloke og fem dårlige jomfruer», på orgellem og altertavle i Namsos kirke (malte trerelieffer og billedvevtepper).
«Den oppstandne Kristus», Billedvevteppe i Moss sykehus.
Trilogien «Med egne hender – Vår, Sommer, Høst», tre billedvevtepper i Norske Folk gården, Oslo.
«Indisk Draum», maleri, Rennebu kommunehus.
«Såmannen» i Opdals Sparebank (malt trerelieff).


=== Kartonger for vevde tepper ===
«Indisk draum»
«Jomfru Maria of hennar tre friarar», etter et gammelt antependium
«Gullfuglen»
«Prinsessa som ingen kunne målbinde»
«Kvitt dyr»
«Maternité»


== Utstillinger (utvalg) ==
1928: Representert på utstilling i Kunstnerforbundet
1935: Representert på surrealistisk maleriutstilling i København
1937: Representert på Verdensutstillingen i Paris
1951: Invitert deltager på utstilling av bildekunst sammen med Paul Klee, Vasilij Kandinskij og Pablo Picasso. Rise fikk god omtale.
1952: Deltager på utstillingen «Ung norsk kunst» i København
1955: Deltager på sommerutstillingen «13 malere» i Kunstnernes Hus
1957: Deltager på utstilling i Göteborg
1968: Utstilling av tegninger sammen med Håkon Stenstadvold og Ole Mæhle i Kunstnerforbundet.
1982: Utstillingen «Norsk Billedvev» med billedtepper etter kartonger av Bjarne Rise i Kunstindustrimuseet.
1989: Retrospektiv minneutstilling i Trondhjem Kunstforening – Trøndelag Kunstgalleri. Utstillingen ble vist i Oppdal av Oppdal Kunstlag samme år.


== Referanser ==


== Eksterne lenker ==
Bjarne Rise i Selbu Bygdemuseum Arkivert 13. mars 2012 hos Wayback Machine.
BILETTEPPE LAGA AV RAGNFRID  RISE  HOEL til kartongar av Bjarne Rise